उल्लेखनीय है कि नैनी झील को नैनीताल नगर का हृदय कहा जाता है, लेकिन इसी से हर रोज करीब 14 एमएलडी पानी नगर की पेयजल व अन्य जरूरतों के लिए पम्प करके लिया जाता है। इधर पिछले कुछ वर्षों में झील के बाहरी बलियानाला क्षेत्र में कई बड़े जलस्रोत भी फूटे हैं, जिन्हें झील के पानी का ही रिसाव माना जा रहा है। इन स्थितियों के बीच अभी हाल में लोनिवि से झील रूपी नगर के हृदय की धमनियां कहे जाने वाले नालों को सिंचाई विभाग को शासन की ओर से हस्तांतरित किया गया है, और राजभवन के स्तर इस विषय में बड़ा सम्मेलन आयोजित होने के बाद ‘डिस्कशन की जगह एक्शन’ करने की बात कही गयी है।